Pääkaupunkiseudun liikkumispalveluiden käyttäjätarpeiden kartoitus

Liikkumispalveluiden käyttäjätarpeita kartoittava kysely toteutettiin osana EU:n osarahoittamaa SOLMU-hanketta 27.6.-30.9.2025. Kartoituksen keskiössä oli liikenteen solmukohtien ja liikkumispalveluiden esteettömyys. 

Liikkumispalveluita ovat esimerkiksi:

* joukkoliikenne (bussi, metro, juna, raitiovaunu)
* taksit ja kutsukyytipalvelut
* kaupunkipyörät ja sähköpotkulaudat

Toteutuksesta ja vastausaineiston analyysista vastasi Espoon kaupunki. Kysymyspohja tilattiin Riesa Consultative Oy:ltä.
Kysely toteutettiin Webropol-kyselynä, minkä lisäksi Riesan esteettömyysasiantuntijat keräsivät vastauksia haastatellen ihmisiä Otaniemessä ja Leppävaarassa. Kyselyyn saatiin yhteensä 1012 vastausta, joista 42 kerättiin haastatellen. Vastaajille tarjottiin mahdollisuus osallistua S-lahjakortin arvontaan.

Kysely toteutettiin suomeksi, ruotsiksi, englanniksi, venäjäksi, arabiaksi ja selkosuomeksi. Monikielisyydestä huolimatta vieraskielisten vastaajien osuus jäi pieneksi. 

## Lisätietoa kyselystä

* [Webinaari tuloksista](https://www.youtube.com/watch?si=8eHfRoubTyE9Swi1&v=ovIUlTTXbgI&feature=youtu.be)
* [Webinaarin esitysmateriaalit](https://drive.google.com/file/d/1DLoqOjrJ6GyJU87iUAMnAbOt9h4GhMTI/view)
* [Kooste](https://stakohaavoindata.azurewebsites.net/avoindata\solmu-asukaskyselyn-kooste.pdf)

## Vastausten käsittely

 Huomioitavaa kyselyn avoimesta aineistosta:

* Avointen kysymysten vastaukset on erotettu omaksi datasetikseen monivalintakysymyksistä. Lisäksi vastaajien järjestys on satunnaistettu.
* Tietosuojasyistä poistettu viimeinen kysymys: ”Mitä liikkumisen apuvälineitä käytät tai millaista apua tarvitset toiselta henkilöltä liikkumispalveluiden käytössä?”
* Monikieliset vastaukset säilytetty alkuperäiskielellä.
* Kirosanoja ei ole poistettu, ellei kyseessä ole ollut muutoin loukkaava sisältö tai vihapuhe.

Vastausaineistoon on tehty tiettyjä muokkauksia koskien loukkaavan sisällön poistoa ja tietosuojan turvaamista. Muutoksia on tehty lähinnä avointen kysymysten vastauksiin, joissa muutokset on merkitty sekä vastaustekstiin että omaan erilliseen kommenttisarakkeeseen. Monivalintakysymyksissä muokkaukset näkyvät vain avovastauksessa ilman erillistä kommenttisaraketta.

* Henkilötietojen poisto: vastaustekstissä merkintä [henkilötieto poistettu], kommenttisarakkeessa ”Henkilötieto poistettu”
* Loukkaavan sisällön poisto: vastaustekstissä merkintä [loukkaava sisältö poistettu], kommenttisarakkeessa ”Loukkaava sisältö poistettu”.
* Merkityksettömät vastaukset, kuten ”asdf”, ”-”, ”eos” tai ”en tiedä”: tyhjennetty ei merkintää vastauskentissä eikä kommenttisarakkeessa.
* Päihteidenkäyttäjiin viittaavat loukkaavat ilmaisut: vastaustekstissä ilmaisu muokattu muotoon [päihteidenkäyttäjä], kommenttisarakkeessa ”Loukkaavaa sisältöä muokattu”.
* Joidenkin vastausten sisältöä on muokattu, tiivistetty tai poistettu anonymisoinnin vuoksi: vastaustekstissä muokkaukset hakasulkeissa, kommenttisarakkeessa ”Vastausta muokattu anonymisoinnin vuoksi”, ”Vastausta tiivistetty anonymisoinnin vuoksi”, ”Osa vastauksesta poistettu”, tai jokin yhdistelmä näistä.

##Kyselylomake eri kielillä

- [Kyselylomake suomeksi (sisältää kysymyssäännöt)](https://stakohaavoindata.azurewebsites.net/avoindata\SOLMU-kysely.pdf)
- [Kyselylomake arabiaksi](https://stakohaavoindata.azurewebsites.net/avoindata\SOLMU-kysely-AR.pdf)
- [Kyselylomake englanniksi](https://stakohaavoindata.azurewebsites.net/avoindata\SOLMU-kysely-ENG.pdf)
- [Kyselylomake venäjäksi](https://stakohaavoindata.azurewebsites.net/avoindata\SOLMU-kysely-RU.pdf)
- [Kyselylomake selkosuomeksi](https://stakohaavoindata.azurewebsites.net/avoindata\SOLMU-kysely-selkosuomi.pdf)
- [Kyselylomake ruotsiksi](https://stakohaavoindata.azurewebsites.net/avoindata\SOLMU-kysely-SV.pdf)

## SOLMU-hanke

EU:n osarahoittama [SOLMU-hanke (2024–2026)](https://forumvirium.fi/projektit/solmu/) on Helsingin kaupungin (Business Helsinki), Forum Virium Helsinki Oy:n ja Espoon kaupungin yhteishanke, jossa edistetään kestävän liikkumisen ratkaisuja ja tuetaan yrityksiä uusien liiketoimintamallien, tuotteiden ja palveluiden kehittämisessä.

Organization: Espoon kaupungin konsernihallinto